stanford-oval/wikipedia huggingface dataset:
Lukion taulukot

| Lukion taulukot |
| --- | --- |
 Kuva kirjan viidennestä painoksesta (Lukion taulukot: matematiikka fysiikka kemia, tietotekniikka).
Kirjailija:  Esko Ranta ja Matti Tiilikainen (1990)
Kieli:  Suomi
Genre:  Hakuteos
Kustantaja:  Werner Söderström Osakeyhtiö
Sivumäärä:  126 (1990–1993)
ISBN:  951-0-16605-7 (1990–1993)  951-0-14846-6 (1988–1989)  951-0-14042-2 (1987)   951-0-09187-1 (1979–1986)
Löydä lisää kirjojaKirjallisuuden teemasivulta
Lukion taulukot on sarja suomenkielisiä hakuteoksia. Se oli WSOY:n kilpailija MAOL-taulukkokirjalle. Kirjasta tehtiin erilaisia versioita vuodesta 1979 alkaen ja niiden sivumäärät vaihtelivat. Kirjan viimeisin versio ilmestyi 1993.
Sisältö > Sisällysluettelo

Merkintöjä, määritelmiä ja kaavoja
Matematiikka s. 11
Fysiikka s. 44
Kemia s. 66
Tietotekniikka s. 68
Numeerisia taulukoita
Matematiikka s. 74
Fysiikka s. 82
Kemia s. 106
N!xau

| N!xau> Henkilötiedot |
| --- | --- |
Syntynyt: 16. joulukuuta 1944 Tsumkwe, Etelä-Afrikan unioni (nykyinen Tsumkwe, Namibia)
Kuollut: 1. heinäkuuta 2003 (58 vuotta) Tsumkwe, Namibia
Ammatti:  maanviljelijä, näyttelijä
Näyttelijä
Taiteilijanimet:  G!kau Cgao Coma
Aiheesta muualla
IMDb 
N!xau (16. joulukuuta 1944 – 1. heinäkuuta 2003), alkuperäiseltä nimeltään G!kau tai Cgao Coma, oli maanviljelijä, sani, joka myöhemmin menestyi näyttelijän uralla Hassut jumalat -elokuvissa ja niiden hongkongilaisissa jatko-osissa. Hän on Namibian tunnetuin näyttelijä ja 1980-luvulla hänet tunnettiin kaikkialla maailmassa. N!xau ei osannut lukea eikä kirjoittaa.
Hassut jumalat -elokuvien ohjaaja Jamie Uysin mukaan N!xau heitti menemään ensimmäisen 300 Yhdysvaltain dollarin arvoisen palkkansa, koska ei ymmärtänyt rahan arvoa. Kerrotaan, että suuria summia hänen alkuaikojen ansioistaan olisi karannut tuulen mukana tai hyeenoiden suihin. Toisaalta toinen tarina kertoo, että N!xau vaati 80 000 Etelä-Afrikan randia jatko-osassa esiintymisestä rakentaakseen tiilitalon, jossa on vesipumppu ja sähköt, itselleen, kolmelle vaimolleen ja lapsilleen. 1990-luvulla kyseinen talo rakennettiin, Mimosa-elokuvatuotantoyhtiön avustuksella.
Elokuvauransa jälkeen N!xau viljeli maissia, kurpitsaa ja papuja ja piti karjaa. Hän osti itselleen joksikin aikaa myös Chevrolet F250 -auton ja palkkasi kuljettajan, mutta myöhemmin myi sen ostaakseen lisää nautoja.
Joidenkin tietojen N!xaun Tsumkwessa sijainneessa talossa oli kolme makuuhuonetta, mutta siellä asui peräti 30 N!xaun sukulaista, jotka myivät talon irtainta omaisuutta omissa nimissään. Kun N!xaun vaimo kuoli, he alkoivat myydä huonekaluja alkoholista. Jossakin vaiheessa N!xau ei enää jaksanut katsella moista toimintaa, vaan myi talonsa paikalliselle liikemiehelle 20 naudasta, viidestä vasikasta ja 20 000 Yhdysvaltain dollarista, jotka olivat osakkeiden ja käteisen muodossa.
Tämän jälkeen N!xau muutti Djokhoen kylään, 27 kilometrin päähän Tsumkwesta. Hän omisti 21 nautaa, 11 lammasta, kaksi polkupyörää, lapiota ja hankoa sekä viisi kirvestä, joista kaksi hän oli valmistanut itse sanien perinteiseen tyyliin. Joidenkin tietojen mukaan hän ansaitsi 2 000 dollaria kuukaudessa Mimosa-yhtiön sijoitusten ansiosta. N!xau ei kuitenkaan piitannut rahasta, vaan eli puoliksi perinteistä sanin elämää, luultavasti osittain ollakseen herättämättä kateutta muissa saneissa. Kerrotaan, että paikallinen kirkko säilytti Mimosa-yhtiön N!xaulle lahjoittamia vaatteita, jotka tämä pystyi laittamaan päälleen vieraillessaan kaupungissa.
Vuonna 2000 N!xau kastettiin seitsemännen päivän adventistiksi.
Viimeisinä vuosinaan N!xau sairasti tuberkuloosia, ja kesäkuun 2003 lopulla hänet löydettiin kuolleena kotinsa lähistöltä. Tämä oli kertoman mukaan ollut metsästämässä helmikanaa ja keräämässä polttopuuta.
N!xaulla oli kolme vaimoa ja yhteensä yhdeksän lasta. Sekä lapsista että vaimoista kaksi kuoli.
Round Midnight – keskiyön soundi

| Round Midnight – keskiyön soundi> ’Round Midnight |
| --- | --- |

Ohjaaja:  Bertrand Tavernier
Käsikirjoittaja:   David Rayfiel  Bertrand Tavernier 
Perustuu:  Francis Paudrasin teokseen La Danse des infidèles (1986)
Tuottaja:  Irwin Winkler
Säveltäjä:  Herbie Hancock
Kuvaaja:  Bruno de Keyzer
Leikkaaja:  Armand Psenny
Tuotantosuunnittelija:  Alexandre Trauner
Pukusuunnittelija:  Jacqueline Moreau
Pääosat:   Dexter Gordon  François Cluzet 
Valmistustiedot
Valmistusmaa:  Ranska, Yhdysvallat
Tuotantoyhtiö:  Warner Bros., P.E.C.F., Little Bear Productions
Levittäjä:  Warner Bros. Netflix
Ensi-ilta:   1986  Suomessa 1987 
Kesto:  133 min
Alkuperäiskieli:  englanti ranska
Aiheesta muualla
IMDb 
Elonet
AllMovie
Infobox OKNimi-testi OK: 
Round Midnight – keskiyön soundi (’Round Midnight) on Bertrand Tavernierin ohjaama ranskalais-yhdysvaltalainen draamaelokuva vuodelta 1986. Jazzmuusikon noususta ja tuhosta kertovan elokuvan pääosia näyttelevät saksofonisti Dexter Gordon ja ranskalaisnäyttelijä François Cluzet.
Elokuvan tekeminen

Alkuperäismusiikin on säveltänyt Herbie Hancock, joka myös näyttelee elokuvassa monien muiden tunnettujen jazzmuusikoiden ohella. Cameoroolinsa on myös muun muassa amerikkalaisohjaaja Martin Scorsesella ja ranskalaisnäyttelijä Philippe Noiret’lla.
Elokuvasta julkaistiin kaksi soundtrack-albumia, Round Midnight ja The Other Side of Round Midnight.
Elokuva perustuu osin tositapahtumiin. Ranskalainen Francis Paudras ystävystyi 1950-luvun Pariisissa jazzpianisti Bud Powellin kanssa ja kirjoitti Powellista elämäkertateoksen La Danse des infidèles (1986). Sen pohjalta ohjaaja Tavernier laati englanninkielisen käsikirjoituksen yhdessä David Rayfielin kanssa niin, että pianisti Powell muutettiin kuvitteelliseksi saksofonisti Dale Turneriksi ja mukaan otettiin aineksia myös saksofonisti Lester Youngin elämänvaiheista.
Näyttelijät

| 0 | 1 | 2 |
| --- | --- | --- |
|  Dexter Gordon  | … |  Dale Turner   |
|  François Cluzet  | … |  Francis Borler   |
|  Gabrielle Haker  | … |  Berangere   |
|  Sandra Reaves-Phillips  | … |  Buttercup   |
|  Lonette McKee  | … |  Darcey Leigh   |
|  Christine Pascal  | … |  Sylvie   |
|  Herbie Hancock  | … |  Eddie Wayne   |
|  Bobby Hutcherson  | … |  Ace   |
|  Liliane Rovère  | … |  Madame Queen   |
|  Pierre Trabaud  | … |  Francisin isä   |
|  Frédérique Meininger  | … |  Francisin äiti   |
|  Hart Leroy Bibbs  | … |  Hershell   |
|  Ged Marlon  | … |  Beau   |
|  Benoît Régent  | … |  psykiatri   |
|  Victoria Gabrielle Platt  | … |  Chan Turner   |
|  Arthur French  | … |  Booker   |
|  John Berry  | … |  Ben   |
|  Martin Scorsese  | … |  Goodley   |
|  Philippe Noiret  | … |  Redon   |
|  Alain Sarde  | … |  Terzian   |
|  Eddy Mitchell  | … |  juoppo Blue Noten baarissa   |
|  Billy Higgins  | … |  rumpali (Blue Note, Davout Studio)   |
|  Éric Le Lann  | … |  trumpetisti (Blue Note)   |
|  John McLaughlin  | … |  kitaristi (Blue Note)   |
|  Pierre Michelot  | … |  basisti (Blue Note)   |
|  Wayne Shorter  | … |  saksofonisti (Blue Note, Davout Studio, Lyon)   |
|  Ron Carter  | … |  basisti (Davout Studio, New York)   |
|  Palle Mikkelborg  | … |  trumpetisti (Davout Studio)   |
|  Mads Vinding  | … |  basisti (Davout Studio, Lyon)   |
|  Cheikh Fall  | … |  lyömäsoittaja (Lyon)   |
|  Michel Pérez  | … |  kitaristi (Lyon)   |
|  Tony Williams  | … |  rumpali (Lyon, New York)   |
|  Freddie Hubbard  | … |  trumpetisti (New York)   |
|  Cedar Walton  | … |  pianisti (New York)   |
Vastaanotto ja jälkimaine

Dexter Gordon oli päihdeongelmaisen muusikon roolistaan Golden Globe- ja Oscar-ehdokkaana ja voitti elokuvassa soittamistaan soolo-osuuksista Grammyn. Herbie Hancock voitti Oscarin alkuperäismusiikistaan ja oli siitä myös Golden Globe -ehdokkaana.
The New York Timesin kriitikot valitsivat Round Midnightin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Round Midnight – keskiyön soundi Internet Movie Databasessa (englanniksi)
Ebert, Roger: 'Round Midnight RogerEbert.com. 24.10.1986. Viitattu 24.6.2021. (englanniksi)
Matt P: The Cult Movie Club: Round Midnight (1986) Movingtheriver.com. 12.12.2016. Viitattu 24.6.2021. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Round Midnight (film)
Käännös suomeksi
Toinen tuleminen (televisiosarja)
Jaksot

| Jakso | Nimi  | Kuvaus  | Ensiesitys |
| --- | --- | --- | --- |
| 1 | Työtön ja panokelvoton | Pornotähti Sari saa yllättäen potkut. Työkkärin kurssilla hän kohtaa nuoren feministin Linnean, ja yhdessä naiset keksivät mullistavan suunnitelman: he alkavat tuottaa eroottisia elokuvia naisille. | 2024-05-02-12. toukokuuta 2024 |
| 2 | Rate a dick | Sari puskee eteenpäin ja rekrytoi pornokuvaaja Keken. Linnea löytää heidän elokuvaansa naisnäyttelijän yllättävällä tavalla. | 2024-05-02-12. toukokuuta 2024 |
| 3 | Mitä sä tulit täältä hakemaan? | Linnea saa uuden kokemuksen, kun hänet sidotaan. Poikaystävä Ville hämmästelee Linnean yöllistä voihkintaa. Sari ja Linnea kuvaavat ensimmäisen elokuvansa. | 2024-05-09-19. toukokuuta 2024 |
| 4 | Viva Venus Films | Sari saa yllättävän tapaamispyynnön, joka johtaa ongelmiin. Linnean uusi ura paljastuu Lucakselle. | 2024-05-16-116. toukokuuta 2024 |
| 5 | Kolmen kivaa | Sari saa tarjouksen, josta ei voi kieltäytyä. Linnea ja Ville päättävät viedä suhteensa uudelle tasolle, ja kokeilla kolmen kimppaa. | 2024-05-23-123. toukokuuta 2024 |
| 6 | Se on bisnestä | Sarin ja Linnean bisnes kukoistaa, ja he tekevät diilin levitysyhtiön kanssa. Tekeillä on uusi elokuva, mutta Sofia loistaakin poissaolollaan. | 2024-05-30-130. toukokuuta 2024 |
| 7 | Mä voin pelastaa sut | Sari päättää lopettaa bisneksensä, kun Olavi uhkaa viedä häneltä Onnin huoltajuuden. Linnea löytää itsestään täysin uuden, seksuaalisen puolen. Tiina saa tietää totuuden Sarista ja Olavista. | 2024-06-06-16. kesäkuuta 2024 |
| 8 | Me ei hävetä enää mitään | Sari on matkalla suoraan lähetykseen, kun Tiinan synnytys käynnistyy, ja Linnean on kohdattava Raita yksin. Sari päätyy yllättävään ratkaisuun. | 2024-06-13-113. kesäkuuta 2024 |
Aiheesta muualla

Toinen tuleminen Ruutu
Toinen tuleminen Traileri (YouTube)
Money Shot Internet Movie Databasessa (englanniksi)
Orhan I

Sulttaani Orhan I
Orhan I:n valloitukset
Orhan I (hallitsi 1324–1359) oli Osmanien valtakunnan (Osmanlin heimon) järjestyksessä toinen bey. Orhan hallitsi valtakuntaansa voimakkaasti ja viisaasti aikana, jolle oli tunnusomaista nopea kehitys. Vanhoilla päivillään hän sai avukseen poikansa Suleimanin.
Bey

Valtion perustajan Osmanin poika ja seuraaja Orhan I valtasi vuonna 1326 kaksi tärkeää kaupunkia, Bursan, minne pääkaupungin asema siirtyi sekä Iznikin eli entisen Nikean.  Vuonna 1345 Orhan ylitti Marmarameren ja valloitti pohjoisen Kreikan, Makedonian ja Bulgarian.
Orhanin tytär meni naimisiin keisari Johannes VI Kantakuzenoksen kanssa. Orhan auttoi Kantakuzenosta syrjäyttämään hallitsijakumppaninsa Johannes V:n ja hänen sijaishallitsijansa valtaistuimelta. Vuonna 1354 Orhanin poika Suleiman Pašša (Süleyman Paşa) miehitti Gallipolin, jonka sen kreikkalaiset asukkaat olivat hylänneet maanjäristyksen jälkeen, ja avasi täten osmaneille reitin Manner-Eurooppaan.
Bayezid I

| Bayezid I |
| --- | --- |
 
Osmanien valtakunnan sulttaani
Valtakausi:  16. kesäkuuta 1389 – 20. heinäkuuta 1402
Edeltäjä:  Murad I
Seuraaja:  Osmanien interregnum

Syntynyt:  n. 1360 Edirne, Osmanien valtakunta
Kuollut:  8. maaliskuuta 1403 (43 vuotta) Akşehir
Puoliso:  Devlet Shah Hatun Devlet Hatun Hafsa Hatun Sultan Hatun Olivera Despina Maria Hatun Angelina Hatun
Suku:  Osmani
Isä:  Murad I
Äiti:  Gülçiçek Hatun
Uskonto:  sunnalaisuus
Nimikirjoitus:  
Bayezid I (1354–1403, kutsumanimeltään Yıldırım ’salama’) oli Osmanien valtakunnan sulttaani vuodesta 1389 vuoteen 1402. Hän astui valtaistuimelle isänsä Murad I:n salamurhan jälkeen ja antoi välittömästi kuristaa nuoremman veljensä Yakubin estääkseen tätä kaappaamasta valtaa.
Sulttaani Bayezid I
Kostoksi isänsä murhasta Bayezid tapatti kaikki Kosovo Poljen taistelussa saadut serbivangit. Hänen onnistui silti neuvotella sopimus serbijohtaja Stephen Bulcovicin kanssa, ja hän myönsi Serbialle huomattavan itsevallan. Vuonna 1391 hän aloitti Konstantinopolin piirityksen. Bysantin keisarin Johannes V Palaiologoksen pyynnöstä uusi ristiretki suunnattiin Bayezidia vastaan. Vuonna 1396 kristittyjen joukot kärsivät Unkarin kuninkaan ja Pyhän saksalais-roomalaisen keisarikunnan keisarin Sigismund Luxemburgilaisen alaisuudessa tappion Nicopoliksen taistelussa. Konstantinopolin piiritys kesti vuoteen 1398, jolloin bysanttilaiset maksoivat huomattavan summan, jotta Bayezid lopettaisi piirityksen.
Vuonna 1400 mongolien sotapäällikkö Timur Lenk onnistui suostuttelemaan osmanien valloittamat kuningaskunnat liittymään mukaan sotaretkelleen osmaneja vastaan. Kohtalokkaassa Ankaran taistelussa 20. heinäkuuta 1402 Timur onnistui kaappaamaan Bayezidin vangikseen. Beyazid oli ensimmäinen ja ainoa Osmanien valtakunnan sulttaani, joka jäi vihollisen vangiksi. Jotkin aikalaislähteet kertovat, että Timur piti häkkiin kahlittua Bayezidia voitonmerkkinään. On paljon tarinoita Bayezidin vankeudesta – kuten tarina, jonka mukaan Timur käytti Bayezidia jalkajakkaranaan. Kuvauksia pidetään kuitenkin yleisesti perättöminä, sillä Timurin omien hovihistorioitsijoiden mukaan Bayezidia kohdeltiin varsin hyvin ja Timur suri hänen kuolemaansa. Myös muiden johtajien kohtelu osoittaa, että Timur aikoi tosissaan palauttaa Bayezidin osmanien valtakunnan hallitsijaksi. Vuotta myöhemmin Bayezid kuoli; joidenkin lähteiden mukaan hän teki itsemurhan.
Bayezidin kuoltua valtakunta ajautui 11 vuotta kestäneeseen hajaannusvaiheeseen ja sisällissotaan, jonka aikana valtakunnalla ei ollut selkeää hallitsijaa, vaan kukin Bayezidin viidestä pojasta tavoitteli vuorollaan valtaa. Voitettuaan jokaisen veljistään valta periytyi viimein Mehmedille, jonka Timur Lenk alun perinkin valitsi Bayezidin seuraajaksi.
Aiheesta muualla

Kuvia tai muita tiedostoja aiheesta Bayezid I Wikimedia Commonsissa
| 0 | 1 | 2 |
| --- | --- | --- |
| Edeltäjä: Murad I | Osmanien sulttaani | Seuraaja: Osmanien Interregnum |
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Saksa  Israel  Yhdysvallat  Puola 
Henkilöt:  Deutsche Biographie  DDB 
Muut:  IdRef
Hormonit!

Hormonit! on Johanna Vuoksenmaan ohjaama ja käsikirjoittama kahdeksanosainen draamakomediasarja. Sarjan on tuottanut Dionysos Films Yleisradiolle. Sarjan ensi-ilta Yle Areenalla oli 1. syyskuuta 2023 ja Yle TV1:llä 3. syyskuuta 2023.
Juoni

Sarja kertoo gynekologi Elenasta (Karoliina Blackburn) ja julkkispsykologi Patrikista (Robin Svartström) ja odottamattomasta rakkaudesta "elämän taittokohdassa" vaihdevuosien kynnyksellä. Sarjan keskiössä on vaihdevuosien ja hormonien vaikutukset päähenkilöiden elämään ja suhteeseen. Jokaisessa jaksossa käsitellään yhtä tai useampaa hormonia ja niiden aiheuttamia oireita käyvät läpi Elenan ja Patrikin lisäksi heidän aikuiset lapsensa ja muu laajennettu perhe.
Rooleissa

| 0 | 1 | 2 |
| --- | --- | --- |
|  Karoliina Blackburn  | … |   Elena   |
|  Robin Svartström  | … |   Patrik   |
|  Aaro Airola  | … |   Onni   |
|  Minttu Mustakallio  | … |   Meeri   |
|  Saga Sarkola  | … |   Rauha   |
|  Tiia Louste  | … |   Terttu   |
|  Eino Kantee  | … |   Vili    |
|  Minea Lång  | … |   Fia    |
|  Emilia Neuvonen  | … |   Kiira   |
|  Bisher Sawan  | … |   Ramon   |
|  Essi Hellén  | … |   Tanja   |
|  Minka Kuustonen  | … |   Essi   |
|  Jaana Saarinen  | … |   Mallu   |
|  Tommi Rantamäki  | … |   Ilari    |
|  Karri Lämpsä  | … |   Kari   |
|  Pekka Kauhanen  | … |   Anders   |
Aiheesta muualla

IMDb - Hormonit!
Mercedes-Benz C112

| Mercedes-Benz C112 |
| --- | --- |
 Mondial de l’Automobile 2010
Valmistustiedot
Valmistusmaa:    Italia   Saksa 
Valmistaja:   Carrozzeria Coggiola (kori)  Daimler-Benz (alusta ja sisusta) 
Valmistusvuodet:  1991
Tuotantomäärä:  1
Korimalli:  2-ovinen coupé
Luokka:  Konseptiauto
Muotoilija:  Bruno Sacco
Edeltäjä:  Mercedes-Benz C111
Teknisesti samankaltaisia:   Mercedes-Benz C11  Isdera Commendatore 112i 
Tekniset tiedot
Rakenne:  taka-keskimoottori
Moottori:  M120
Iskutilavuus:  5987 cm3
Teho:  300 kw (402 hv)
Huippunopeus:  309 km/h
Kiihtyvyys:  4,9s (0–100 km/h)
Vetotapa:  takaveto
Vaihteisto:  6-vaihteinen manuaali
Mitat
Massa:  1569 kg
Pituus:  4616 mm
Akseliväli:  2700 mm
Leveys:  1976 mm
Korkeus:  1200 mm
Mercedes-Benz C112 oli vuoden 1991 Frankfurtin IAA-messuilla esitetty kokeellinen Mercedes-Benz -urheiluauto. Sensaatiomaisen C111 -edeltäjänsä tavoin C112 aiheutti valmistajalleen ostotarjousten tulvan: 700 tilausta, osin ryyditetty avoimeksi jätetyllä sekillä, eivät saaneet yhtiötä hellittämään, vaan C112-koeauto jäi yksittäiskappaleeksi ja on nyt osa Mercedes-Benz-museon laajaa ajoneuvokokoelmaa.
Active Body Control (ABC) ja muut edistysaskeleet

Edeltäjänsä C111:n tavoin C112:lla testattiin yhtiön suunnittelemia uusia järjestelmiä tavanomaisissa ajo-oloissa, eli yleisessä tieliikenteessä. Merkittävin niistä oli ABC- eli Active Body Control-järjestelmä, missä perinteisiin ajoneuvon teräksisiin jousituselementteihin oli lisätty aktiivinen, sähkö-hydraulinen ajokäytöstä korjaava laitteisto, sekä sen toimintaa ohjaava monimutkainen sensoreiden järjestelmä tunnistamaan ajotilanne. ABC paitsi vaimensi auton nyökkimistä kiihdytyksissä tai jarrutuksissa, myös esti sivuliikettä eli huojuntaa pitämällä auton horisontin vakaana - näin ABC korvasi entisen ajan akselikohtaiset kallistuksen vakaimet. ABC-järjestelmän pyöräkohtaisesti aktiiviset plunger-tyyppiset elementit vuorostaan säätivät kyseisen jousen esijännitystä (lyhyen taajuuden tienpinnasta johtuvien iskujen vaimennus toimi perinteisillä öljy-iskuvaimentimilla). ABC-järjestelmä oli suunniteltu takavetoiseen urheiluautoon, ja sen tarvitsema öljynpaine tuotettiin moottorilta hihnalla voimansa ottavalla radiaalimäntäpumpulla (Radialkolbenpumpe), mikä tarjoaa mm. edullisen hyötysuhteen, korkean paineen jo pienillä kierrosluvuilla, ja pitkäkestoisen käytön. ABC-järjestelmä tarjosi tässä kehitysvaiheessa kolme ajokorkeutta (normaali, kohotettu ja korkea) sekä jousituksen kovuuteen kaksi asentoa: pehmeän arkiseen ajoon, sekä kovan urheilullista ajoa varten. ABC-järjestelmä myös seurasi tienpinnan laatua, ja säätyi omatoimisesti ajotilanteeseen sopivasti jotta kuljettaja ei kuormittuisi. Pyöräkohtaisesti aktiivisesti säätyvä ABC on yhä edelleen ainutlaatuinen maailmassa, sillä Citroënin Xantia-koeautossa esittelemä aktiivinen alustanvakautus yhdistettynä perinteiseen hydropneumaattiseen jousitukseen ei vaikuta pyöräkohtaisesti. ABC-järjestelmä ei tietenkään ollut C112-koeauton ainoa erikoisuus, vaan siinä oli myös nelipyöräohjaus, mikä salli takapyörien kääntyä etupyörien kanssa samaan tai vastasuuntaan enintään 3,5 astetta. Nelipyöräohjaus kompensoi esimerkiksi tien urien aiheuttaman epävakauden, varmisti erinomaisen käsiteltävyyden sekä turvallisuuden kaikissa ajotilanteissa.
Muu tekniikka

Koeauto C112:n moottorina oli 6,0-litrainen 12-sylinterinen M120-moottori mitä tuolloin käytettiin myös SL 600 (R129) -mallissa, ja minkä teho oli tässä viritysasteessa 408 hevosvoimaa (DIN) l. 300 kW, vääntö 580 Nm. Vaihteisto oli käsivalintainen, 6+R -vaihteilla, ja voimanlähde salli C112:n saavuttaa 310 km/t huippunopeuden, kun taas kiihdytys 0-100 km/t vei 5 sekuntia. ABC-alustan ohella C112 oli varustettu myös S-sarjan kaltaisella, riittämättömästä etäisyydestä edellä ajavaan varoittavalla Distronic-tutkalla, ja sen aerodynamiikkaan vaikuttavat varusteet säätyivät eri tilanteiden mukaan: etuspoileri/splitteri ja takaspoileri säätyivät, ja jäljempi kääntyi myöhemmän Mercedes-Benz SLR McLarenin takaspoilerin tavoin pystyyn eli pyöräjarruja vauhdin hillitsemisessä avustavaksi ilmajarruksi. C112:n korissa voi nähdä samankaltaisia detaljeja kuin edeltävänä vuonna 1990 Groupe C-mestaruuden saavuttaneessa Sauber-Mercedes C11-kilpurissa, mikä vaikutti koeauton kehitykseen (galleriakuva), ja C11-yhteys paljastuu alustassa samanlaisena ohjaamoalueen alumiini-monokokkina, mikä tarjosi huippuluokan törmäyssuojaa. C112:n pohjan aerodynamiikassa sekä auton yleisrakenteen ratkaisuissa on myös samankaltaisuuksia C11-kilpurin kanssa.
Galleria

Retromobile, C111-II (2. sukupolvi 1970)
Sauber-Mercedes C11 Groupe C-mestari 1990
Mercedes-Benz C112 (1991) etuviistosta
Mercedes-Benz C112 takaviistosta
C112 MB-museo
Lokinsiipiovet, servoavustus
Käännös suomeksi
Ang Lee

| Ang Lee> 李安 |
| --- | --- |
 Ang Lee Venetsian elokuvajuhlilla vuonna 2009.
Henkilötiedot
Syntynyt: 23. lokakuuta 1954 (ikä 70) Pingtung, Taiwan
Ammatti:  ohjaaja
Puoliso:  Jane Lin (1983–)
Ohjaaja
Aktiivisena:  1992–
Tunnetuimmat ohjaukset:  Järki ja tunteet Hiipivä tiikeri, piilotettu lohikäärme Brokeback Mountain Piin elämä
Palkinnot
 Parhaan ohjauksen Oscar  2012 Piin elämä  2005 Brokeback Mountain 
Aiheesta muualla
IMDb 
Elonet
Ang Lee (kiin.: 李安; pinyin: Lǐ Ān, s. 23. lokakuuta 1954 Pingtung) on taiwanilainen kahdesti Oscar-palkittu elokuvaohjaaja, joka on myös tuottanut, käsikirjoittanut ja leikannut elokuvia, sekä näytellyt yhdessä elokuvassa. Hän sai koulutuksensa Yhdysvalloissa ja asuu nykyään siellä. Hänen tunnetuimpia elokuviaan ovat Järki ja tunteet (1995), wuxia-elokuva Hiipivä tiikeri, piilotettu lohikäärme (2000), Hulk (2003) ja Brokeback Mountain (2005), josta hän voitti parhaan ohjauksen Oscar-palkinnon. Vuonna 2013 hän voitti toistamiseen parhaan ohjauksen Oscarin elokuvallaan Piin elämä.
Yksityiselämä

Ang Leen vaimo on Jane Lin, jonka kanssa hän on ollut naimisissa vuodesta 1983 lähtien. Heillä on kaksi poikaa, 1984 syntynyt Haan ja 1990 syntynyt Mason. Lee on kertonut harjoittavansa sekä taolaisuutta että buddhalaisuutta.
Tuotanto > Ohjaaja

Laziness in a Saturday Afternoon
One Day of Ma-Chuan Chen
The Runner' (1980)
Beat the Artist (1981)
I Love Chinese Food (1981)
Shades of the Lake (1982)
Fine Line (1984)
Pushing Hands (1992)
Hääjuhla (1993)
Syö juo mies nainen (1994)
Järki ja tunteet (1995)
Jäämyrsky (1997)
Paholaisen satulassa (1999)
Hiipivä tiikeri, piilotettu lohikäärme (2000)
The Hire (2002)
Hulk (2003)
Brokeback Mountain (2005)
Lust, Caution (2007)
Taking Woodstock (2009)
Piin elämä (2012)
Billy Lynn’s Long Halftime Walk (2016)
Geminy Man (2019)
Tuotanto > Käsikirjoittaja

Pushing Hands (1992)
Hääjuhla (1993)
Syö juo mies nainen (1994)
Siao Yu (1995)
Tuotanto > Näyttelijä

Hääjuhla (1993)
Tuotanto > Leikkaaja

Pushing Hands (1992)
Syö juo mies nainen (1994)
Tuotanto > Tuottaja

Siao Yu (1995)
Hiipivä tiikeri, piilotettu lohikäärme (2000)
Billy Lynn’s Long Halftime Walk (2016)
Kunnianosoituksia

Loistavan tähden ritarikunta (Taiwan, 2013)
Ordre des Arts et des Lettres (Ranska, 2015)
Kunnialegioona (Ranska, 2021)
Aiheesta muualla

Kuvia tai muita tiedostoja aiheesta Ang Lee Wikimedia Commonsissa
Ang Lee Internet Movie Databasessa. (englanniksi)
Ang Lee 64th Venice Film Festival press conference (Arkistoitu – Internet Archive) (englanniksi)
Ang Leen ohjaamat elokuvat
| --- | --- |
1990-luku:  Pushing Hands (1992)  Hääjuhla (1993)  Syö juo mies nainen (1994)  Järki ja tunteet (1995)  Jäämyrsky (1997)  Paholaisen satulassa (1999) 
2000-luku:  Hiipivä tiikeri, piilotettu lohikäärme (2000)  Hulk (2003)  Brokeback Mountain (2005)  Lust, Caution (2007)  Taking Woodstock (2009) 
2010-luku:  Piin elämä (2012)  Billy Lynn’s Long Halftime Walk (2016) 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  FID  MusicBrainz  Museum of Modern Art  ULAN 
Henkilöt:  Deutsche Biographie  DDB  Trove  Elonet  Yle 
Muut:  SNAC  IdRef